# Fotodestrukcinis lazeris, 1 vnt.

BENDRIEJI REIKALAVIMAI:

1. Tiekėjas turi pateikti dokumentus kartu su pasiūlymu, įrodančius siūlomos prekės atitikimą kokybės ir techniniams reikalavimams, nurodytiems pirkimo dokumentų techninėje specifikacijoje: tiekėjas turi pateikti gamintojo parengtus katalogus ir siūlomos prekės techninių charakteristikų aprašymus (jei gamintojo kataloge neišsamiai atsispindi siūlomos prekės atitikimas techninės specifikacijos reikalavimams) (pdf formatu). Šiuose dokumentuose tiekėjas **turi grafiškai nurodyti (t. y. pastebimai pažymėti – spalvotai žymėti ir/ar nurodyti rodyklėmis, ir/ar pabraukti) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka**. Taip pat tiekėjas turi pateikti nuorodas į gamintojo interneto tinklalapį (jei toks yra), kuriame perkančiosios organizacijos vertintojai galėtų patikrinti teikiamų duomenų autentiškumą (nuorodos turi būti parašytos pateikiamuose kataloguose ar aprašymuose). Perkančioji organizacija turi teisę reikalauti pateikti katalogų ir techninių aprašų originalus, o tiekėjui jų nepateikus – pasiūlymą atmesti.
2. Visoms nurodytoms konkrečioms medžiagoms ir/ar konkretiems pavadinimams, standartams, tipams ir pan. taikoma „arba lygiavertis“. Tiekėjas, siūlantis lygiavertę prekę privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus.
3. Siūlomos prekės privalo turėti CE sertifikatą arba EB deklaraciją. Tiekėjas kartu su pristatoma preke privalo pateikti CE sertifikato arba EB deklaracijos kopiją. Pateikiant EB deklaracijos kopiją, kad pasiūlyta prekė atitiks reikiamus standartus, bei prekės klasei būtinus reglamentus, kartu pateikiami ir techniniai dokumentai, pagrindžiantys prekės atitiktį reikiamiems standartams bei reglamentams.
4. Tiekėjas turi būti siūlomos įrangos gamintojas arba oficialus siūlomos įrangos gamintojo įgaliotasis atstovas, arba turi turėti rašytinį susitarimą su tokiu įgaliotuoju atstovu dėl prekybos šia įranga ir su pasiūlymu turi pateikti tai patvirtinantį dokumentą. Tiekėjas turi turėti gamintojo įgaliojimą atlikti siūlomos įrangos instaliavimą ir garantinį aptarnavimą arba turi turėti rašytinį susitarimą su kitu ūkio subjektu, kuris yra gamintojo įgaliotas atlikti šios įrangos instaliavimą ir garantinį aptarnavimą. Tiekėjas dokumentus, įrodančius, kad pirkimo sutartį vykdys turėdami teisę instaliuoti ir teikti garantinį aptarnavimą, privalo pristatyti kartu su prekėmis. Reikalavimas netaikomas kartu su įranga siūlomiems kompiuteriams, t.y. Tiekėjas neprivalo būti siūlomo kompiuterio gamintojas arba būti oficialus siūlomo kompiuterio gamintojo įgaliotasis atstovas, bei neprivalo turėti rašytinio susitarimo su siūlomo kompiuterio įgaliotuoju atstovu dėl prekybos (taikoma tik jei perkami kompiuteriai).
5. Į pasiūlymo kainą turi būti įskaičiuotas įrangos pristatymas į VšĮ Vilniaus universiteto ligoninės Santaros klinikų sandėlį, pervežimas iš sandėlio į instaliavimo vietą, instaliavimas, po instaliavimo likusių įpakavimo medžiagų išvežimas (utilizavimas) ir personalo apmokymas.
6. Garantinis laikotarpis:

6.1. Ne mažiau nei 24 mėn.

6.2. Į garantiją įskaičiuotas nemokamai atliekamas įrangos remontas, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atliekama techninė priežiūra, įskaitant techninei priežiūrai atlikti reikalingas detales ir medžiagas. Reikalavimai netaikomi garantijos sąlygų neatitinkančių gedimų atvejams, kai įranga sugenda dėl vartotojo kaltės.

1. Kartu su įranga pateikiama dokumentacija:
   1. Naudojimo instrukcija lietuvių kalba.
   2. Serviso dokumentacija lietuvių arba anglų kalba.
2. Personalo mokymai (po apmokymų pateikti apmokymų aktą / sertifikatą arba kitą mokymų faktą įrodantį dokumentą): Mokymai ≥ 20 gydytojų. Trukmė ≥ 8 akademinės valandos.
3. Siūlomos prekės turi būti naujos, nenaudotos, neatnaujintos (net ir gamykliniu būdu).
4. Privalomas pilnas įrangos instaliavimas (paleidimas, funkcionalumo testavimas, personalo apmokymas darbui su įranga ir t.t).

|  |  |  |  |
| --- | --- | --- | --- |
| **Eil.**  **Nr.** | **Parametras** | **Reikalaujamos parametrų reikšmės** | **Tiekėjo siūlomos prekės pavadinimas, modelis, gamintojas, prekės parametrų reikšmės (Failo, dokumento pavadinimas ir puslapio Nr., pažymintis vietą, kurioje yra siūlomus techninius parametrus patvirtinantys dokumentai, siūlomos prekės katalogo numeris)** |
| 1 | Paskirtis | Transsklerinės ciklofotokoaguliacijos oftalmologinis lazeris, skirtas glaukomos gydymui | Transskleralinės ciklofotokoaguliacijos oftalmologinis lazeris, skirtas glaukomos gydymui  (Brošiūra „Vitra 810“, 2 psl.) |
| 2 | Lazerio tipas | Kieto kūno (arba lygiavertis) | Kieto kūno  (Brošiūra „Vitra 810“, 6 psl.) |
| 3 | Darbinės šviesos bangos ilgis | 810 ± 5 nm | 810 nm  (Brošiūra „Vitra 810“, 6 psl) |
| 4 | Lazerio aušinimo tipas | Peltjė efektu (arba lygiaverčiu termoelektriniu principu) | „Peltjė“ efektu  (Brošiūra „Vitra 810“, 6 psl.) |
| 5 | Maksimali lazerio galia ties audiniu | Ne mažiau 3 W | 3 W  (Brošiūra „Vitra 810“, 6 psl.) |
| 6 | Emisijos režimai | 1. Pavienių impulsų režimas; 2. Pasikartojančių impulsų režimas; 3. Nepertraukiamas režimas; 4. Žymėjimo režimas; 5. Ikislenkstinis režimas; 6. Termociklo režimas | 1. Pavienių impulsų rėžimas; 2. Pasikartojančių impulsų rėžimas; 3. Nepertraukiamas režimas; 4. Žymėjimo rėžimas; 5. Ikislenkstinis režimas; 6. Termociklo rėžimas   (Brošiūra „Vitra 810“, 4, 6 psl.) |
| 7 | Impulso trukmė | 0,01 s | nuo 0.01 s iki neslopstančios bangos  (Brošiūra „Vitra 810“, 6 psl.) |
| 8 | Intervalas tarp impulsų | Ne siauresniame diapazone kaip 0,1 – 0,7 s | 0.1, 0.2, 0.3, 0.5, 0.7s  (Brošiūra „Vitra 810“, 6 psl.) |
| 9 | Sublimacinio režimo darbo ciklas | Ne siauresnėse ribose kaip nuo 5% iki 35% | nuo 5% iki 35%  (Brošiūra „Vitra 810“, 6 psl.) |
| 10 | Nusitaikymo spindulio bangos ilgis | 635 - 650 nm | 635 - 650 nm  (Brošiūra „Vitra 810“, 6 psl.) |
| 11 | Valdymo panelė | Su prisilietimu valdomu spalvotu, reguliuojamo kontrasto ekranu. | Su prisilietimu valdomu spalvotu, reguliuojamo kontrasto ekranu.  (Naudojimo instrukcija „Vitra 810“, 25, 38 psl.; Brošiūra „Vitra 810“, 5 psl.) |
| 12 | Lazerio naudojimas tinklainės gydymui komplekte su įvairiomis lazerio spindulio perdavimo sistemomis | Būtina galimybė prijungti plyšinę lempą, lazerinį netiesioginio vaizdo oftalmoskopą, endozondus | Yra galimybė prijungti plyšinę lempą, lazerinį netiesioginio vaizdo oftalmoskopą, endozondus  (Brošiūra „Vitra 810“, 6 psl.) |
| 13 | Ciklofotokoaguliacijos zondai | Būtina galimybė su tais pačiais zondais atlikti tiek ikislenkstinę (subciklo), tiek termociklo gydymo procedūras.  Komplekte 30 vnt. | Yra galimybė su tais pačiais zondais atlikti tiek ikislenkstinę (subciklo), tiek termociklo gydymo procedūras.  Komplekte 30 vnt.  (Brošiūra „Vitra 810“, 4 psl) |
| 14 | Valdymo pedalas | 1 vnt. | 1 vnt.  (Naudojimo instrukcija „Vitra 810“, 4, 47 psl.) |
| 15 | Apsauginiai akiniai | 2 vnt. | 2 vnt.  (Naudojimo instrukcija „Vitra 810“, 4 psl.) |
| 17 | Maitinimo šaltinis | 230V, 50 Hz elektros tinklas | Nuo 100 iki 240V, 50 Hz elektros tinklas  (Brošiūra „Vitra 810“, 6 psl.) |
| 18 | CE ženklinimas | Būtinas. Pateikti sertifikato kopiją. | Pateikiame CE sertifikato kopiją. |
| 19 | Garantija | Ne mažiau 24 mėn. | 24 mėn. |